ประกาศกรมธุรกิจพลังงานประกาศกรมธุรกิจพลังงานเรื่องกำหนดแบบและรายการข้อมูลเกี่ยวกับปริมาณก๊าซปิโตรเลียมเหลว (LPG)ที่ซื้อหรือได้มาที่ใช้ไป ที่จำหน่าย และคงเหลือในแต่ละเดือนพ.ศ. ๒๕๕๔[๑] เพื่อให้เป็นไปตามคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ ซึ่งแก้ไขเพิ่มเติมโดยคำสั่งนายกรัฐมนตรี ที่ ๔/๒๕๕๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑กรกฎาคม พ.ศ. ๒๕๕๔อาศัยอำนาจตามความในข้อ ๒๑ (๓) ข้อ ๒๒ (๕) ข้อ ๒๒/๑ (๒) และ ข้อ ๒๒/๒ของคำสั่งนายกรัฐมนตรี ที่ ๔/๒๕๔๗ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๒๓ธันวาคม พ.ศ. ๒๕๔๗ ซึ่งแก้ไขเพิ่มเติมโดยคำสั่งนายกรัฐมนตรีที่ ๔/๒๕๕๔ เรื่องกำหนดมาตรการเพื่อแก้ไขและป้องกันภาวะการขาดแคลนน้ำมันเชื้อเพลิง ลงวันที่ ๑กรกฎาคม พ.ศ. ๒๕๕๔ อธิบดีกรมธุรกิจพลังงาน จึงออกประกาศ ดังต่อไปนี้ข้อ ๑ ประกาศนี้เรียกว่าประกาศกรมธุรกิจพลังงาน เรื่องกำหนดแบบและรายการข้อมูลเกี่ยวกับปริมาณก๊าซปิโตรเลียมเหลว (LPG) ที่ซื้อหรือได้มา ที่ใช้ไป ที่จำหน่าย และคงเหลือในแต่ละเดือน พ.ศ. ๒๕๕๔ข้อ ๒ ประกาศนี้ให้ใช้บังคับตั้งแต่วันที่๑๙ กรกฎาคม พ.ศ. ๒๕๕๔ เป็นต้นไปข้อ ๓ ให้ผู้ค้าน้ำมันตามมาตรา๗ แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓ แจ้งปริมาณก๊าซปิโตรเลียมเหลว(LPG)ที่โอนไปหรือจำหน่ายไปในแต่ละเดือนโดยใช้แบบแจ้งปริมาณการโอนก๊าซปิโตรเลียมเหลว (LPG) ให้โรงบรรจุก๊าซตามแบบ ธพ.ธ ๒๑๘ (๑) แบบแจ้งปริมาณการจำหน่ายก๊าซปิโตรเลียมเหลว (LPG) ให้สถานีบริการ ตามแบบ ธพ.ธ ๒๑๘ (๒)และแบบแจ้งปริมาณการจำหน่ายก๊าซปิโตรเลียมเหลว (LPG) ให้โรงงานอุตสาหกรรมตามแบบ ธพ.ธ ๒๑๘ (๓) ที่กำหนดไว้ท้ายประกาศนี้ข้อ ๔ ให้ผู้บรรจุก๊าซเจ้าของสถานีบริการและเจ้าของโรงงานอุตสาหกรรมซึ่งรวมถึงสถานประกอบการทุกประเภทที่มีการเก็บรักษาและใช้ก๊าซปิโตรเลียมเหลว(LPG)จากถังเก็บและจ่ายก๊าซ (Bulk) แจ้งปริมาณก๊าซปิโตรเลียมเหลว(LPG) ที่รับโอน ซื้อ ใช้ไป จำหน่าย และคงเหลือในแต่ละเดือนโดยใช้แบบแจ้งปริมาณการรับโอน ซื้อ จำหน่าย และคงเหลือก๊าซปิโตรเลียมเหลว (LPG)สำหรับโรงบรรจุก๊าซและสถานีบริการ ตามแบบ ธพ.ธ ๒๑๙ (๑)และแบบแจ้งปริมาณการซื้อ ใช้ไปและคงเหลือก๊าซปิโตรเลียมเหลว (LPG) สำหรับโรงงานอุตสาหกรรม ตามแบบ ธพ.ธ ๒๑๙ (๒) ที่กำหนดไว้ท้ายประกาศนี้ข้อ ๕ การส่งแบบและรายการข้อมูลตามข้อ๓ และ ข้อ ๔ ให้ส่งจำนวน ๑ ชุดโดยยื่นด้วยตนเองหรือส่งทางไปรษณีย์ลงทะเบียนไปยังกรมธุรกิจพลังงาน ภายในวันที่ ๑๕ของเดือนถัดไปประกาศณ วันที่ ๑๒ กรกฎาคม พ.ศ. ๒๕๕๔วีระพลจิรประดิษฐกุลอธิบดีกรมธุรกิจพลังงาน[เอกสารแนบท้าย]๑. แบบแจ้งปริมาณการโอนก๊าซปิโตรเลียมเหลว (LPG) ให้ โรงบรรจุก๊าซ ชื่อผู้ค้าน้ำมันตามมาตรา ๗ แห่งพระราชบัญญัติการค้าน้ำมันเชื้อเพลิงพ.ศ.๒๕๔๓ ................................... ประจำงวดเดือน.พ.ศ. ..... .(ธพ.ธ ๒๑๘(๑))๒. แบบแจ้งปริมาณการโอนก๊าซปิโตรเลียมเหลว (LPG) ให้ สถานีบริการ ชื่อผู้ค้าน้ำมันตามมาตรา ๗ แห่งพระราชบัญญัติการค้าน้ำมันเชื้อเพลิงพ.ศ.๒๕๔๓ ................................... ประจำงวดเดือน.พ.ศ. ..... .(ธพ.ธ ๒๑๘(๒))๓. แบบแจ้งปริมาณการโอนก๊าซปิโตรเลียมเหลว (LPG) ให้ โรงงานอุตสาหกรรม ชื่อผู้ค้าน้ำมันตามมาตรา ๗ แห่งพระราชบัญญัติการค้าน้ำมันเชื้อเพลิงพ.ศ.๒๕๔๓ ................................... ประจำงวดเดือน.พ.ศ. ..... .(ธพ.ธ ๒๑๘(๓))๔. แบบแจ้งปริมาณการรับโอน ซื้อ จำหน่ายและคงเหลือก๊าซปิโตรเลียมเหลว (LPG) สำหรับ โรงบรรจุก๊าซและสถานีบริการ ชื่อ (บริษัท/ห้างหุ้นส่วน/.........)............................................................... ประเภทประกอบการประจำงวดเดือน.พ.ศ. ....... (ธพ.ธ ๒๑๙(๑))๕. แบบแจ้งปริมาณการซื้อ ใช้ไป และคงเหลือก๊าซปิโตรเลียมเหลว (LPG) สำหรับ โรงงานอุตสาหกรรม ชื่อ (บริษัท/ห้างหุ้นส่วน/.........)............................................................... ประเภทประกอบการประจำงวดเดือน.พ.ศ. ....... (ธพ.ธ ๒๑๙(๒))(ดูข้อมูลจากภาพกฎหมาย)ปริยานุช/ผู้จัดทำ๖ กันยายน ๒๕๕๔ณัฐวดี/ตรวจ๖ กันยายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๐ ง/หน้า ๖๘/๑๕ สิงหาคม ๒๕๕๔